***21-ОКТАБР – ЎЗБЕК ТИЛИГА ДАВЛАТ ТИЛИ МАҚОМИ БЕРИЛГАН КУН МУНОСАБАТИ БИЛАН ЎТКАЗИЛГАН ТАДБИР СЦЕНАРИЙСИ***

*1.Бошловчилар кириш сўзи*

*2.Шеърлар*

*3.Тилимиз ва ёзувимиз*

*4.Ҳикматли сўзлар*

*5.Рақс*

*6.Халқ оғзаки ижоди (“Кунтуғмиш” достони мисолида)*

*7.Тил ҳақида фикрлар*

*8.Рақс*

*9.Тилимиз тарихи*

*10.Саҳна кўриниши (“Ўткан кунлар” асари мисолида)*

*11.Якуний сўз ҳамда тақдирлаш*

**1-бошловчи**. Ассалому алайкум, азиз меҳмонлар! Мустақил юртнинг баркамол ёшлари, азиз устозлар. Бугунги “Тил байрами”га хуш келибсиз!

**2-бошловчи**. Инсон гўзаллиги, маънавияти, буюк мероси, ҳатто олам барқарорлигининг асоси ҳам бу – тилдир. Шу сабаб онадек азиз ўз она тилимизни асраб-авайлаш, эъзозлаш барчамизнинг муқаддас бурчимиздир.

**1-бошловчи**. Дарҳақиқат, инсон ўз она тилиси билан уйғаяди, камолга етади. Мана шу тил билан яшаб ўтади. Комилликнинг биринчи белгиси ҳам намоён бўлади.

**2-бошловчи**. Зеро, нутқнинг гўзаллиги, тилнинг бурролиги, ифоданинг аниқлиги инсон учун ўзига хос ҳусндир, бу ҳусн охир-оқибатда жамиятнинг, миллатнинг ҳуснини кўрсатади.

**1-бошловчи**. Марҳамат, энди навбатни мактаб-интернатимиз ўқувчиларига берамиз.

***1-ўқувчи***.

Ўзбек тилин тинглаб кирди менга жон,

Оҳиста тикилдим ва шунда билдим.

Мени тузатолмас ҳеч дард-у дармон

Жонимга Масиҳдур шу она тилим.

Барчамизга яхши маълумки, 1989-йил 21-октабрда ўзбек тилига Давлат тили мақоми берилди. Бу ҳақда Ўзбекистон Республикаси Конституциясининг 4-моддасида ҳам “Ўзбекистон Республикасининг давлат тили ўзбек тилидир” деб ёзиб қўйилган. Демак, бу кунни чексиз қувонч ва ифтихор билан байрам қилишга ҳақлимиз.

***2-ўқувчи***. Инсон туғилиб ўсган жойи она тупроқ муқаддас Ватандир. Биз дунёга келибоқ онажонимизни, она Ватанимизни кўрамиз, эндигина тилимиз чиққан дамларда айтилаётган сўзимиз бу она сўзидир. Биз энг азиз, энг мўтабар инсон номини ўз тилимизда онадек муқаддас атаймиз. Она бизга жон бахш ато этган бўлса, тил бизга ақл-заковат ато этади. Шунинг учун ҳам ўзбек тили буюк ва муқаддасдир.

Мусиқа оҳангида саҳнага Она ва фарзанд чиқиб келади.

Она образи: Меҳрибон фарзандларим, жондан азиз дилбандларим, ўз юртига фидоий, мард паҳлавонларим. Сизлар ўз она тилимизно ҳамиша асраб-авайланглар. Ўз тилимиз қаторида қардош чет тилларини ҳам ўрганиб, ҳурмат қилинглар. Менинг сизларга мурожаатим шуки, тилимизнинг софлигини сақланг, унинг бой ифода воситаларидан ўринли фойдаланишга ҳаракат қилинг, гўзаллигини намойиш этинг. Сизнинг комиллигингиз аввало, муомала маданиятингизда намоён бўлади. “Яхши сўз жон озиғи”, “Бир кўнгил иморати – минг Макка зиёрати” деганларидек, ширинсухан бўлиб яшанглар.

Фарзанд образи: Мунис онажон, ҳар бир сўзингиз биз учун муқаддас. Чунки ўзингиз бу туйғуни,меҳрни аллангиз ила кўнглимизга жо этгансиз.

**Тилимиз ва ёзувимиз ҳақида**:

**1-ўқувчи:** 1989-йил 21-окатбр – “Давлат тили ҳақида”ги қонун қабул қилинди.

**2-ўқувчи.** 1995-йил 2-сентабр. “Лотин ёувига асосланган ўзбек алифбосини жорий этиш тўғрисида”ги қонунга ўзгартиришлар киритилди ва Олий Мажлиснинг тегишли қарори қабул қилинди.

**3-ўқувчи.** 1995-йил 24-август. Вазирлар Маҳкамасининг “Ўзбек тилининг асосий имло қоидаларини тасқидлаш тўғрисида”ги қарори қабул қилинди.

**4-ўқувчи.** 1995-йил 21-декабр. “Ўзбекистон Республикасининг Давлат тили ҳақида”ги қонуни янги таҳрирда қабул қилинди.

**5-ўқувчи**. 1996-йил 10-сентабр. Вазирлар Маҳакамасининг “Давлат тили ҳақида”ги қонунни амалга ошириш “Давлат дастури тўғрисида”ги қарори қабул қилинди.

**Шеърлар ва ҳикматли сўзлар.**

**1-ўқувчи.**

Момоларим алла айтган сен билан,

Навоий ҳам ижод этган сен билан,

Истиқлол ҳам бизга қайтган сен билан,

Ўзбек тилим, сингиб кетдинг қонимга

Кўрк берасан шеърларим-у боримга.

**2-ўқувчи.**

Арастудан сўрадилар: Одамлар билан қандай муомала қилиш лозим? Арасту жавоб берди: Уларнинг ўзингизга қандай муомалада бўлишини истасангиз, шундай муомалада бўлинг.

Бир ҳакимдан сўрадилар: Одамни қийнайдиган энг оғир юк нима? Ҳаким жавоб берди: Тилига эрк берилган ғазаб юки. Чунки бу юк юракни ўлдиради.

**3-ўқувчи**.

Мунофиқнинг белгиси учта : сўзласа ёлғон гапиради, ваъда берса, ваъдасини бузади, омонат берилса, хиёнат қилади.

**4-ўқувчи.**

Ҳар тилни билув эмди бани одама жондур,

Тил воситайи робитайи оламиёндир.

Ғайри тилини саъй қилинг билгани ёшлар,

Ким илм-у ҳунарлар биланки, ондин аёндур

Лозим сиза ҳар тилни билув она тилидек,

Билмакка они ғайрат этинг фоида кондур.

Илм-у фан уйиға юборинглар болангизни,

Онда ўқуғонлар бори яктайи замондур.

Зор ўлмасун онлар доғи тил билмай Аваздек

Тил билмаганидан они бағри тўла қондур.

**Халқ оғзаки ижодидан парча. “Кунтуғмиш” достони”. 8-Е синф**

**ўқувчилари ижросида.**

**Муаллиф:**

Халқ оғзаки ижодининг дурдона асарларидан бўлган “Кунтуғмиш” достонидан парча. Подшоҳ Кунтуғмиш ўз болаларини қатл қилиш маросимида.

**Моҳибой:**

Ўламан деб мард қавлидан тояма,

Йўқчилик жўмарднинг кўзин ўяма

Оқ сувдан йилқингни ўзим ҳайдадим

Қўлингдан келганин қилгин аяма.

Мардларнинг парвойи бўлмас ўлимдан

Мусулмонман калима келар тилимдан.

**Холбека:**

Қаладин қалампир юклар қалачи

Дурдонадан анбар тоғнинг оғочи

Аналҳақ деб Мансур сенга осилди,

Ассалому алайкум дорнинг оғочи

Шонаман таралар қизларнинг сочи

Мадад қилинг бобо Занги подачи

Аналҳақ деб Мансур сенга осилди

Ассалом алайкум, дорнинг оғочи

**Моҳибой:**

Е шўрлик қисмати қаттиқ энам. Бу дунёга келиб бирор шод бўлмай йиғлаб ўтган энам. Тақдирингга кўн-да. Бу оғочнинг қўлидан нима келади?

Бизлар чиқдик эна Зангар элидан

Боғбон узар боғнинг тоза гулидан

Йиғласанг Худога йиғла энажон

Нима келар қув оғочнинг қўлидан

Подшоҳ толибдир тахт билан тоғга

Кўнгли келар доим закотманд божга

Нима келар қув оғочнинг қўлидан

Кофирмисан, элинасан оғочга.

**Гуркибой:**

Ооо жаллодлар, аввал мени ўлдиринглар, менинг олдимда Моҳи ўлмасин, менинг кўзим кўрмасин. Менинг ёшим катта, йўл меники

Беклар минар бедов отинг толмасин,

Ҳеч кимса дунёда биздай бўлмасин

Мендан бурун Моҳи бебахт ўлмасин

Моҳининг ўлигин кўзим кўрмасин

Золим жаллод, билмаганин билдиргин

Йиғлатма Моҳини, ўйнаб-кулдиргин

Мени ўлдир Моҳини қўй жаллодлар,

Ёшим улуғ, аввал мени ўлдиргин.

**Моҳи: э** жаллодлар, гуноҳни мен қилдим. Гуркибой мени шунча қайтарди,

айтганини қилмадим. Гуркининг гуноҳи йўқ, мени ўлдиринглар, Гуркини озод

қилинглар. Гуркининг қонига зомин бўлмайин.

**Кунтуғмиш:**

Болам кепти, неча тоғлардан оша

Икки зулфи гардинига яраша

Пўшта-пўшт томошабин жонларим

Ўлганин несин қиласизлар томоша

Қўлдан кетган давр илан давронларим

Вайрон бўлиб кўшк илан айвоналрим

Ўлганин несин қиласизлар томоша

Йўл беринг томошабин жонларим

Боламнинг олдида мен дод айлайин

Ўз ҳолима неча фарёд айлайин

Ўлганин несин қиласизлар томоша

Қочинглар боламни озод айлайин.

**Холбека:**

Мен сени шаҳзода дедим, мард дедим

Сен қандай сийнамга қўйган дард эдинг.

Чиқсин кўзинг танимадинг болангни

Не тилинг буни дорга торт дединг

Армон билан билганим билдирдинг

Зор йиғлатиб кўзим ёшга тўлдирдинг

Не тилингман буни дорга тор дединг

Подшоҳ бўлиб ўз болангни ўлдирдинг

Юра билмай юрар йўлдан тойрилдим

Уча билмай қанотимдан қайрилдим

Не тилингман буни дорга торт дединг

Армон билан мен боламдан айрилдим.

**Муаллиф:** Достон ниҳоясида барчаси бахтли якун топди.

**Тил ҳақида фикрлар (9-синф ўқувчилари):**

**1-ўқувчи**. Ўзликни англаш, миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлади. Жамики эзгу фазилатлар инсон қалбига, аввало, она алласи, она тилининг бетакрор жозибаси билан сингади. Она тили – бу миллатнинг руҳидир.

**2-ўқувчи**. Она тили – эзгу фазилатлар, юксак туйғулар манбайи. У инсон камолотида бетакрор ўрин тутади. Чунки оналаримиз бизга шу тилде алла айтади., инсон учун ҳаётий зарурат билим ва тушунчаларни тил воситасида онг-у шууримизга сингдиради., одоб ахлоқимиз, феъл-атворимиз тил орқали берилган ўгит ва насиҳатлар асосида шаклланади. Инсон тафаккурининг шаклланиши бевосита тил билан боғлиқ.

**3-ўқувчи**. Тил – халқнинг, миллатнинг энг буюк қадриятларидан бири ҳисобланади. Шунинг учун халқнинг озодликка, ўзлигини англаб етишга интилишида тилнинг қадрини тиклаш, нуфузини янада ошириш муним ўрин тутади.

Ўзбек тили дунёнинг энг қадимий ва бой тилларидан биридир.

**Рақс. 5-Е синф ўқувчиси Тошмуродова Гулсевар ижросида (“Доирангни чал” қўшиғи”)**

**Тил ҳақида шеърлар:**

**1-ўқувчи**:

Гарчи зулм қилганларни ёқтирмадим,

Шеър ёздим-у бўлак ишни қотирмадим

Тилим туриб ўз тилимда гапирмадим

Бир эсласам эзилади бағри дилим,

Она тилим, кечир мени, она тилим.

Она эркам деб қучганда тунлар ярим,

Ерким йўқ деб зирқирайди бир жойларим,

Паровозни ҳансиратган буғдойларим,

Олтинларим, маъданларим, ипакларим

Она тилим ,кечир мени, она тилим.

**2-ўқувчи**:

Кимлар учун биз эдик бир бадавийлар

Ўзбекни қон қақшатганни ўзбек сийлар

Ҳолимизни қон кузатди Яссавийлар

Онатилим, кечир мени, она тилим

Кимдир майда миллат бўлди, кимдир катта

Катта миллат афандиси йўқдир ҳатто

Биз пиёда, биз боққанлар юрди отда

Зулм ўтса фақат сендан ўтди зулм

Она тилим, кечир мени она тилим.

**3-ўқувчи**:

Сен бўлмасанг, нима бизга силлиқ шеърлар

Бу дунёда тили йўқда дил йўқ дерлар

Баҳойинг-ку бериб кетган Алишерлар

Юрагимнинг тўридаги сўлмас гулим

Она тилим, кечир мени, она тилим.

Бир қарасанг ҳар шевангда минг жилолар

Ҳар новдангда, ҳар мевангда минг жилолар

Қодирийлар, Чўлпонлар-у Абдуллолар

Сенинг қайтган кунинг мен туғилган йилим

Она тилим, эй муқаддас она тилим.

**Саҳна кўриниш. Абдулла Қодирийнинг”Ўткан кунлар” романидан парча**

**(9-Г синф ўқувчилари ижросида)**

Муаллиф: Абдулла Қодирийнинг “Ўткан кунлар” романидан парча.

Раҳмат: Бизни кечирасиз бек ака, вақтиз келиб тинчсизладик.

Отабек: Тинчсизламадингизлар, билъакс қувонтирдингизлар. Шаҳрингизга биринчи марта келишим бўлгани учун танишсизлиқ, ёлғизлиқ мени жуда зериктирган эди.

Отабек: Баъзи юмушлар буюрсам, ота.

Ҳасанали: Буюрунгиз, ўғлим

Отабек: Раҳмат, ота, бўлмаса бизга чой қайнатиб берсангиз-чи?

Ҳасанали: Хўп ўғлим

Раҳмат: Бу киши кимингиз бўлади?

Отабек: Қулимиз

Ҳамид: Қулингиз?

Отабек: Шундоқ.

Раҳмат: Тошканддан нималар келтирдингиз бек ака?

Отабек: Арзимаган нарсалар: газмол, қалапой афзали ва бироз қозон.

Ҳомид:Марғилонда газмол билан қалапой афзаилининг бозори чаққон.

Раҳмат: Марғилонни қандай топдингиз, бек ака, хушладингизми ё?

Отабек: Нима десам экан? Марғилонни ҳар ҳолда хуш кўрдим. Марғилон Туркистонимизнинг тўқуғучлиқ ҳунарида биринчи шаҳридир. Келган кунимдан Марғилонингизни хушламай бошлаған эдим. Чунки танишларим йўқ, мусофирчилик билиниб қолаёзған эди. энди бу соатдан бошлаб Марғилондан розиман, негаки йўқлаб келгучи сизнинг каби қадрдонлар ҳам болур экан.

Раҳмат: Кечирасиз бек ака, мен сизнинг Марғилонга келганингизни бу кун отамдан эшитдим. Йўқса албатта сизни зериктирмас эдим.

Отабек: Аниқми?

Раҳмат: Тўғри гап, отам Тошканд борганларида тўппа-тўғри сизнинг ҳовлингизга борар эканлар.

Отабек: Тўғри сизнинг ҳовлингизни сўроқлаб топиш менга қийинроқ кўринди. Ундан сўнг молимизни ортган туякашлар шу саройға тайинлаған эканлар.

Раҳмат: Ҳар ҳолда узр эмас.

Ҳомид: Ёшингиз нечада бек?

Ҳасанали: Бекка худо умр берса, бу йил ҳамдуна бўлса, тўппа-тўғри 24га қадам қўядилар.

Отабек: 24 ёшга кирдимми, ота? Чиндан ҳам неча ёшга кирганимни ўзим билмайман.

Ҳасанали: 24 ёшга кирдингиз, бек.

Ҳомид: Уйланганмисиз?

Отабек: Йўқ

Ҳасанали: Бек учун бир неча жойларга қиз айтдирмак исталинган бўлса ҳам, аввал тақдир бўлмаганлик, ундан кейин бекнинг уйланишка бўлган қаршилиқларидан бу кунгача тўй қилолмай келамиз. Улуғ хўжамизнинг қатъий ниятлари бу сафардан қайтғач бекни уйлантиришдир.

Раҳмат: Мирзакарим ака қизини эрга бердими, эшитдингизми?

Ҳомид: Бундан хабарим бўлмади. Гумонимча бермаган.

Раҳмат: Бизнинг Марғилонда бир қиз бор, шундоқ кўҳликки, бу ўртада унинг ўхшаши бўлмас деб ўйлайман. Шаҳримизда Мирзакарим отлиғ бир савдогар киши бор, бу шунинг қизидир. Балки сиз Мирзакарим акани танирсиз. У бир неча вақт Тошкентда қутидорлиғ қилиб турған экан.

Отабек:Йўқ танимайман.

Раҳмат: Унинг ҳовлису пояфзал растасининг бурчагидаги иморатдир. Ўзи давлатманд киши. Тошкент ашрофларининг кўпчилиги билан алоқадор бўлганлиқдан балки отангиз билан таниш чиқар.

Отабек: эҳтимол

Раҳмат: энди бизникига қачон меҳмон бўласиз, бек ака?

Отабек: Худо хоҳлаган вақтда бўлармиз.

Раҳмат: Йўқ, бек ака. Сиз аниқлаб бир кунни тайин қиласиз, биз бу ерга сизни таклиф қилгани келганмиз.

Отабек: Овора бўлмоқнинг нима зарурати бор?

Раҳмат: Бунда овора бўлиш деган нарса йўқ. иложи бўлса, сизни бу саройдан ҳовлига кўчирамиз. Ҳозирга бир кунни тайин қилиб меҳмон бўлинг-чи. Отам сиз билан ўлтирушиб Тошканд аҳволини сўзлашмакка муштоқдир.

Отабек: Бу саройдан сизларникига кўчишим мушкул, аммо отангизнинг зиёратларига боришга ҳар қачон ҳозирман.

Раҳмат: Соғ бўлинг, бек ака. Борадиган кунингнизни тайин қила оласизми?

Отабек: Маълумингиз кечалари бўш бўламан. Шунинг билан бирга отангиз қайси вақтн ихтиёр эцалар ижобат ўзга чораси бўлмас.

Раҳмат: Саломат бўлингиз шуни ҳам сиздан сўрайин. Ўлтуришга бегона кишилар ҳам айтилса мумкинми, озор чекмасмисиз? Чақирилганда ҳам ўзимизга яқин ва аҳл кишилар бўлур. Масалан, Мирзакарим қутидор каби.

Отабек: Маним учун фарқсиз.

Ўқувчилар таъзим қилиб чиқиб кетадилар.